**Տակայասուի արտերիտը** (հայտնի է նաև որպես **աորտայի աղեղի սինդրոմ**, **ոչ սպեցիֆիկ աորտոարթերիտիտ** և **առանց պուլսի հիվանդություն**:841) խոշոր անոթների գրանուլեմատոզ վասկուլիտի մի ձև է `ինտիմայի զանգվածային ֆիբրոզով և վազոկոնստրուկցիաներով, որով ամենից հաճախ ախտահարվում են երիտասարդ կամ միջին տարիքի ասիական ծագման կանայք, չնայած յուրաքանչյուրը կարող է ախտահարվել։ Այն հիմնականում ախտահարում է աորտան (սրտից դուրս եկող խոշոր արյան անոթ) և նրա ճյուղերը, ինչպես նաև թոքային զարկերակները։ Կանանց ախտահարման հավանականություն 8-9 անգամ ավելի բարձր է, քան տղամարդկանց։

Այս հիվանդության ժամանակ մարդիկ հաճախ ախտանիշերը նկատում են 15-ից 30 տարեկանում։ Արևմտյան աշխարհում աթերոսկլերոզը աորտայի աղեղի անոթների ախտահարման ավելի տարածված պատճառ է, քան Տակայասուի արտերիտը։ Տակայասուի արթերիտը նման է վասկուլիտի այլ ձևերի, ներառյալ հսկա բջջային արտերիտը, որը սովորաբար ախտահարում է տարեցներին։

Աորտայի հիմնական ճյուղերի օբստրուկցիայի հետևանքով, որոնցից են ընդհանուր քնային զարկերակը, բազկագլխային զարկերակը և ենթաանրակային զարկերակը, Տակայասուի արտերիտը կարող է ի հայտ գալ պուլսի բացակայությամբ վերին վերջույթներում (ձեռքերում, բազկի և նախադաստակի շրջանում թույլ պուլսի առկայություն կամ դրա բացակայություն ֆիզիկալ զննման ժամանակ), ինչն էլ կարող է պատճառ լինել, որ այն անվանում են առանց պուլսի հիվանդություն։ Երիկամային զարկերակների ախտահարման հետևանքով կարող է առաջանալ ռենովասկուլյար հիպերտենզիա։

Նշաններ և ախտանիշներ
--------------------

Որոշ մարդկանց մոտ զարգանում է սկզբնական "բորբոքային շրջան", որը բնութագրվում է համակարգային հիվանդության նշաններով և անբավարարության ախտանիշներով, ջերմության բարձրացումով, գիշերային առատ քրտնարտադրությամբ, քաշի կորստով, հոդացավերով, ֆիզիկական հոգնածությամբ և ուշաթափություններով։ Ուշաթափության պատճառները կարող են լինել ենթաանրակային զարկերակի թալանման կամ քնային հանգույցի գերզգայունության հետևանք։ Հաճախ նաև դիտվում է ԷՆԱ և C-ռեակտիվ սպիտակուցի բարձրացում (բորբոքման ոչ սպեցիֆիկ մարկերներ)։ Սկզբնական "բորբոքային շրջանին" հաճախ հաջորդում է "առանց պուլսի շրջանը"։ "Առանց պուլսի շրջանը" բնութագրվում է անոթային անբավարարությամբ, ՝ անոթների ինտիմայի նեղացման հետևանքով, որի արդյունքում առաջանում է ձեռքի կամ ոտքի կաղություն, երիկամային զարկերակի նեղացում, որի հետևանքով առաջանում է հիպերտենզիա, և նևրոլոգիական արտահայտումներ, որոնք առաջանում են ուղեղ արյան հոսքի նվազման հետևանքով։

Հարկ է նշել, որ բարձր արյան ճնշման պատճառը երիկամային զարկերակի ստենոզն է։ Նորմալ պերֆուզիայի դեպքում երիկամներն արտադրում են ռենին կոչվող նյութի համամասն քանակություն։ Երիկամային զարկերակի ստենոզը առաջացնում է յուքստագլոմերուլար ապարատի հիպոպերֆուզիա (արյան հոսքի նվազում), ինչը հանգեցնում է արյան մեջ ռենինի սեկրեցիայի բարձրացման և ալդոստերոնի բարձր մակարդակի, ինչը, ի վերջո, հանգեցնում է ջրի և աղի պահպանման և արյան բարձր ճնշման։ Հիվանդության նյարդաբանական ախտանիշները տարբերվում են ՝ կախված աստիճանից, արյան անոթների խցանման բնույթից, և կարող է տատանվել գլխապտույտից մինչև ցնցումներ (ծանր դեպքերում)։ Տակայասուի արտերիտի հազվագյուտ և կարևոր առանձնահատկություններից մեկը ակնագնդի ախտահարումն է տեսողական դաշտի արատների, տեսողության կորստի կամ ցանցաթաղանթային արյունազերղման ձևով։ Տակայասուի արթերիտի հետ կապված որոշ մարդիկ կարող են ունենալ միայն ուշ անոթային փոփոխություններ ՝ առանց առկա համակարգային հիվանդության։ Ուշ փուլերում զարկերակային պատերի թուլությունը կարող է առաջացնել տեղայնացված անևրիզմաներ։ Ինչպես բոլոր անևրիզմաների դեպքում, առկա է պատռվածքի և անոթային արյունահոսության հավանականություն, ինչը պահանջում է մոնիտորինգ։ Դիտարկելով քրոնիկ գործընթացը և կոլատերալների լավ զարգացվածությունը, Ռեյնոի համախտանիշը և մատների գանգրենան շատ հազվադեպ են հանդիպում Տակայասուի արտերիտի ժամանակ։ Այս իրավիճակի հազվագյուտ բարդությունը կորոնար զարկերակների անևրիզմներն են։ 

Ցանցաթաղանթի կենտրոնական զարկերակի (կարմիր) և երակի (կապույտ) արյան հոսքի պուլսային ալիքը, որը չափվել է Տակայասուի արթերիտ ունեցող հիվանդի ակնահատակում Լազերային Դոպլեր հետազոտության միջոցով։
Լազերային դոպլեր հետազոտության ինֆրակարմիր թվային հոլոգրաֆիայի միջոցով կարող է արյան անոթային անբավարարություն ունեցող հիվանդների մոտ հայտնաբերել արյան հոսքի բնորոշ ալիքների ձևեր ցանցաթաղանթի կենտրոնական զարկերակում և երակում, որտեղ կարող են դիտարկվել հանդարտ սիստոլո-դիաստոլիկ պուլս։ Այս մեթոդը ապահովում է ոչ ինվազիվ անգիրոգրաֆիկ բարձր խտության կոնտրաստային հետազոտություն , ակնագնդի հետին պատի անոթների լուսանցքի պրոֆիլների չափման համար, տարածական լայնացմամբ, համեմատած ինդոցիանինային կանաչով անգիոգրաֆիայի հետ։

Ախտաֆիզիոլոգիա
--------------

Աքսիալ T1-խտացված պատկեր․ ՄՌՏ հետազոտություն գադոլինիումով Տակայուսի արթերիտով հիվանդի մոտ, որը ցույց է տալիս աորտայի պատի հաստացում,և որն էլ համապատասխանում է խոշոր անոթային վասկուլիտին։
Չնայած, որ Տկայասուի արտերիտի էթոլոգիան անհայտ է, տվյալ իրավիճակը բնութագրվում է աորտայի և նրա խոշոր ճյուղերի հատվածավոր և գրանուլեմատոզ բորբոքմամբ։ Այդ բորբոքումը բերում է զարկերակային ստենոզի, թրոմբոզի և անևրիզմայի։ Խրոնիկական վասկուլիտի հետևանքով առաջանում է արյունատար անոթների ոչ կանոնավոր ֆիբրոզ, երբեմն բերելով անոթի ինտիմայի մասիվ ֆիբրոզի։ Ակնհայտ նեղացումը բորբոքման, գրանուլացիայի և ֆիբրոզի հետևանքով, հաճախ երևում է զարկերակների հետազոտություններում, ինչպիսիք են մագնիսառեզոնանսային անգիոգրաֆիան, ՀՇ անգիոգրաֆիան և զարկերակային անգիոգրաֆիան։

### Գենետիկա

Գենետիկական ներդրումը Տակայասուի արտերիտի պաթոգենեզում հաստատվում է գենետիկական ասոցիացիայով HLA\*B 52-ի հետ։ 2013 թ.-ին համատեղ մեծ ուսումնասիրությունը պարզել է հիվանդության նկատմամբ զգայունության մի քանի լրացուցիչ լոկուսներ ՝ գենետիկական լոկուսների թիվը հասցնելով հինգ ռիսկի լոկուսների ամբողջական գենոմում։ Թուրքիայից և Հյուսիսային Ամերիկայից Տակայասուի արտերիտ ունեցող հիվանդների երկու էթնիկապես տարբերվող հիվանդների մոտ կոհորտային հետազոտությամբ գենոտիպավորվել է շուրջ 200,000 գենետիկական տարբերակ `օգտագործելով հատուկ մշակված գենոտիպային պլատֆորմ (Immunochip): Բացի այդ, հայտնաբերվել և հաստատվել է Տակայասուի արթերիտի ի և 1-ին քրոմոսոմի FCGR2A / FCGR3A լոկուսի միջև գենետիկ կապը (rs10919543, OR = 1,81, p = 5,89 10-12): Այս լոկուսի ռիսկի ալելը հանգեցնում է FCGR2A mRNA- ի էքսկրեցիայի ավելացմանը։ Բացի այդ, գենետիկ ասոցիացիա է ստեղծվել IL12B- ի և Տակայասուի արթերիտի միջև(rs56167332, OR = 1.54, p = 2.18 10-8): Բացահայտվել է հիվանդության հինգերորդ գենետիկ լոկուսը PSMG1- ից ցածր 21q22 քրոմոսոմի միջգենային շրջանում (P = 4.39X10-7)։ Վերջերս կատարված ընդհանուր գենոմ ասոցացված ուսումնասիրությունը (GWAS) պարզել է Տակայասուի արտերիտի գենետիկ զգայունության լոկուսները IL6- ում (rs2069837) գենոմի լայն նշանակության մակարդակով (շանսերի հարաբերակցություն[OR] 2.07, P = 6.70 × 10 (-9)), RPS9 / LILRB3 ( rs11666543) (ԿԱՌ 1.65, P = 2.34 × 10 (-8)) և 21q22 քրոմոսոմի (rs2836878) միջգենային լոկուսը (ԿԱ 1.79, P = 3.62 × 10 (-10)): Գենետիկական զգայունության լոկուսը RPS9 / LILRB3-ում գտնվում է լեյկոցիտների ընկալիչների գեների կլաստերի սահմաներում՝ 19q13.4 քրոմոսոմում, և հիվանդացության ռիսկը տվյալ լոկուսում պայմանավորում է մի քանի գեների ցածր էքսպրեսիայի մակարդակով՝ ներառյալ լեկոցիտային իմունոգլոբուլինանման ընկալիչի ինհիբիտորի գենը LILRB3 (P = 2,29 × 10 (-8))։ Բացի այդ, այս ուսումնասիրության արդյունքում հայտնաբերվել են հավակնորդության զգայունության լրացուցիչ գեներ ՝ ասոցացման ենթադրյալ մակարդակներով (P <1 × 10 (-5)), ներառյալ PCSK5, LILRA3, PPM1G / NRBP1 և PTK2B:

Այս հիվանդության հետ կապված մեկ այլ գեն ՝ « MLX "(առավելապես նման է սպիտակուց X-ին)։

Ախտորոշում
----------

Ախտորոշումը հիմնված է մանր և միջին անոթների պատերի ախտահարման նկարագրմանբ անգիոգրաֆիայի, ՀՇ, մագնիսառեզոնանսային անգիոգրաֆիայի կամ FDG PET միջոցով։ Դիտվում է զարկերակների պատերի դիֆուզ հաստացման պատկեր՝ «մակարոնի ախտանիշ» , ուլտրաձայնային հետազոտության շնորհիվ պատկերը դառնում է առարկայական։ FDG-PET- ը կարող է օգնել ախտորոշել բորբոքումը ոչ միայն բուժումից առաջ ակտիվ Տակայասուի արտերիտ ունեցող հիվանդների մոտ,այլ նաև իմունոդեպրեսանտ դեղեր ստացող ռեցիդիվ ունեցող հիվանդների։

Կոնտրաստ անգիոգրաֆիան համարվում է ոսկե ստանդարտ։ Ամենավաղ հայտնաբերվող վնասվածքը լուսանցքի տեղային նեղացումն է կամ անհարթությունը։ Այն կարող է զարգանալ ստենոզից կամ խցանումից։ Բնորոշ նշան է համարվում անոթների մասաբ ախտահարումը, երբ ստենոզը կամ անևրիզմաները փոխարինվում են նորմալ անոթներով։ Անգիոգրաֆիան տեղեկատվություն է տրամադրում անատոմիայի և անցանելիության մասին, բայց պատի բորբոքման աստիճանի մասին տեղեկություններ չի տալիս։

Սկսման տարիքը օգնում է տարբերակել Տակայասուի արթերիտը խոշոր անոթների վասկուլիտի այլ տեսակներից։ Օրինակ Տակայասուի արտերիտը ունի <40 տարեկան սկզբնական տարիք, իսկ հսկա բջջային արտերիտը >60 տարեկան սկզբնական տարիք։

Տակայասուի արտերիտը չի ասոցացվում ANCA, ռևմատոիդ գործոնի, ANA և հակակարդիոլիպինային հակամարմինների հետ։

Բուժում
-------

Տակայասուի արտերիտով հիվանդներից շատերը պատասխանում են ստերոիդներով բուժմանը ՝ ինչպիսինն է պրեդնիզոլոնը։ Սովորական մեկնարկային դոզան օրական կազմում է մոտ 1 միլիգրամ մեկ կիլոգրամ մարմնի քաշի համար (մարդկանց մեծամասնության համար դա կազմում է օրական 60 միլիգրամ)։ Զգալի կողմնակի էֆեկտների հետևանքով, երկարաժամկետ բարձր դոզայով պրեդնիզոնի ընդունման չփաբաժինը մի քանի շաբաթվա ընթացքում նվազեցվում է , որը վերահսկում է ախտանիշները և սահմանափակում է ստերոիդների կողմնակի ազդեցությունները:

Խոստումնալից արդյունքներ են ձեռք բերվում միկոֆենոլատով և տոցիզումաբով։ Եթե բուժումը բարձր մակարդակով չի իրականացվում, դա կարող է հանգեցնել երկարատև վնասների կամ մահվան։

Հիվանդները, ովքեր չեն արձագանքում ստերոիդներին, կարող է իրականացվել ռևասկուլյարիզացիա , անգիոպլաստիկա և ստենտավորում։ Ռևասկուլյարիզացիայի արդյունքները կախված են հիմնական հիվանդության ծանրությունից։

Պատմություն
-----------

Տակայասուի արտերիիտի առաջին դեպքը նկարագրվել է 1908 թվականին ճապոնացի ակնաբույժ Միկիտո Տակայասուի կողմից՝ Ճապոնիայի ակնաբույժների միության հանդիպման ժամանակ։ Տակայասուն բնութագրեց ցանցաթաղանթի անոթների յուրահատուկ փոփոխություն։ Երկու ճապոնացի բժիշկներ այդ հանդիպման ժամանակ (Օնիշի և Կագոշիմա) բնութագրեցին նմանատիպ փոփոխություններ այնպիսի մարդկանց մոտ, ում մոտ բացակայում էր անոթազարկը ձեռքի վրա։

Այժմ հայտնի է, որ աչքում հայտնաբերվող փոփոխությունները անգիոգենեզի հետևանք են ի պատասխան պատասխան պարանոցի զարկերակների նեղացման։ Պուլսի բացակայությունը որոշ մարդկանց մոտ նույնպես կապված է զարկերակների նեղացման հետ։ Տակայասուի կողմից նկարագրված փոփոխությունները հազվադեպ են հանդիպում Հյուսիսային Ամերիկայի և Բրիտանական Կոլումբիայի բնակիչների մոտ։

Ծանոթագրություններ
------------------

1. ↑  James, William D.; Berger, Timothy G.; և այլք: (2006). *Andrews' Diseases of the Skin: clinical Dermatology*. Saunders Elsevier. ISBN 978-0-7216-2921-6.
2. 1 2 3 4 5  American College of Physicians (ACP). Medical Knowledge Self-Assessment Program (MKSAP-15): Rheumatology. "Systemic Vasculitis." Pg. 65–67. 2009, ACP. «American College of Physicians | Internal Medicine | ACP». Արխիվացված է օրիգինալից 2010 թ․ հոկտեմբերի 30-ին. Վերցված է 2010 թ․ նոյեմբերի 28-ին.
3. 1 2  Կաղապար:Emedicine
4. 1 2  Shikino, Kiyoshi; Masuyama, Takako; Ikusaka, Masatomi (2014). «FDG-PET of Takayasu's Arteritis». *Journal of General Internal Medicine*. **29** (7): 1072–1073. doi:10.1007/s11606-013-2695-7. ISSN 0884-8734. PMC 4061346. PMID 24408276.
5. 1 2  John Barone, M.D. USMLE Step 1 Lecture Notes. "Vascular Pathology." 2008, Kaplan Inc. pg 101.
6. ↑  Milan B, Josip K (November 1967). «Ocular manifestations of the aortic arch syndrome (pulseless disease; Takayasu's disease) (Translated from French)». *Annales d'Oculistique*. **200** (11): 1168–79. PMID 6079381.
7. ↑  Abou Sherif, Sara; Ozden Tok, Ozge; Taşköylü, Özgür; Goktekin, Omer; Kilic, Ismail Dogu (2017 թ․ մայիսի 5). «Coronary Artery Aneurysms: A Review of the Epidemiology, Pathophysiology, Diagnosis, and Treatment». *Frontiers in Cardiovascular Medicine*. **4**: 24. doi:10.3389/fcvm.2017.00024. PMC 5418231. PMID 28529940.`{{cite journal}}`: CS1 սպաս․ չպիտակված ազատ DOI (link)
8. 1 2  Saruhan-Direskeneli, Güher; Hughes, Travis; Aksu, Kenan; Keser, Gokhan; Coit, Patrick; Aydin, Sibel Z.; Alibaz-Oner, Fatma; Kamalı, Sevil; Inanc, Murat; Carette, Simon; Hoffman, Gary S.; Akar, Servet; Onen, Fatos; Akkoc, Nurullah; Khalidi, Nader A.; Koening, Curry; Karadag, Omer; Kiraz, Sedat; Langford, Carol A.; McAlear, Carol A.; Ozbalkan, Zeynep; Ates, Askin; Karaaslan, Yasar; Maksimowicz-McKinnon, Kathleen; Monach, Paul A.; Ozer, Hüseyin T.; Seyahi, Emire; Fresko, Izzet; Cefle, Ayse; Seo, Philip; Warrington, Kenneth J.; Ozturk, Mehmet A.; Ytterberg, Steven R.; Cobankara, Veli; Onat, A. Mesut; Guthridge, Joel M.; James, Judith A.; Tunc, Ercan; Duzgun, Nurşen; Bıcakcıgil, Muge; Yentür, Sibel P.; Merkel, Peter A.; Direskeneli, Haner; Sawalha, Amr H. (2013 թ․ հուլիսի 2). «Identification of Multiple Genetic Susceptibility Loci in Takayasu Arteritis». *American Journal of Human Genetics*. **93** (2): 298–305. doi:10.1016/j.ajhg.2013.05.026. PMC 3738826. PMID 23830517.
9. ↑  Renauer PA, Saruhan-Direskeneli G, Coit P, Adler A, Aksu K, Keser G, Alibaz-Oner F, Aydin SZ, Kamali S, Inanc M, Carette S, Cuthbertson D, Hoffman GS, Akar S, Onen F, Akkoc N, Khalidi NA, Koening C, Karadag O, Kiraz S, Langford CA, Maksimowicz-McKinnon K, McAlear CA, Ozbalkan Z, Ates A, Karaaslan Y, Duzgun N, Monach PA, Ozer HT, Erken E, Ozturk MA, Yazici A, Cefle A, Onat AM, Kisacik B, Pagnoux C, Kasifoglu T, Seyahi E, Fresko I, Seo P, Sreih AG, Warrington KJ, Ytterberg SR, Cobankara V, Cunninghame-Graham DS, Vyse TJ, Pamuk ON, Tunc SE, Dalkilic E, Bicakcigil M, Yentur SP, Wren JD, Merkel PA, Direskeneli H, Sawalha AH (2015 թ․ ապրիլի 27). «Identification of Susceptibility Loci in IL6, RPS9/LILRB3, and an Intergenic Locus on Chromosome 21q22 in Takayasu Arteritis in a Genome-Wide Association Study». *Arthritis & Rheumatology*. **67** (5): 1361–8. doi:10.1002/art.39035. PMC 4414813. PMID 25604533.
10. ↑  Tamura N, Maejima Y, Matsumura T, Vega RB, Amiya E, Ito Y, Shiheido-Watanabe Y, Ashikaga T, Komuro I, Kelly DP, Hirao K, Isobe M (2018) Single-nucleotide polymorphism of the MLX gene is associated With Takayasu arteritis. Circ Genom Precis Med 11(10):e002296. doi: 10.1161/CIRCGEN.118.002296.
11. 1 2 3 4  RA Watts et al. "Vasculitis in Clinical Medicine, 2010"
12. ↑  Russo, Ricardo A. G.; Katsicas, María M. (2018). «Takayasu Arteritis». *Frontiers in Pediatrics*. **6**. doi:10.3389/fped.2018.00265. ISSN 2296-2360.
13. ↑  Tezuka, Daisuke; Haraguchi, Go; Ishihara, Takashi; Ohigashi, Hirokazu; Inagaki, Hiroshi; Suzuki, Jun-ichi; Hirao, Kenzo; Isobe, Mitsuaki (April 2012). «Role of FDG PET-CT in Takayasu Arteritis». *JACC: Cardiovascular Imaging*. **5** (4): 422–429. doi:10.1016/j.jcmg.2012.01.013. PMID 22498333.
14. ↑  Singh, Ambrish et al. Efficacy and safety of tocilizumab in treatment of Takayasu arteritis: A systematic review of randomized controlled trials. Mod Rheumatol. 2020;31:1-20 doi: 10.1080/14397595.2020.1724671
15. ↑  Ishikawa, K; Maetani, S (October 1994). «Long-term outcome for 120 Japanese patients with Takayasu's disease. Clinical and statistical analyses of related prognostic factors». *Circulation*. **90** (4): 1855–60. doi:10.1161/01.cir.90.4.1855. PMID 7923672.
16. ↑  Կաղապար:WhoNamedIt
17. ↑  M. Takayasu. A case with peculiar changes of the central retinal vessels. *Acta Societatis ophthalmologicae Japonicae*, Tokyo 1908, 12: 554.